महायुतीकडून आदित्य ठाकरे विरोधात उमेदवार निश्चित, या उमेदवारास मिळाले ग्रीन सिग्नल

Mahaenews A link to your homepage with your site title as anchor text
मुंबई : लोकसभा निवडणुकीनंतर राज्यातील पक्षांनी विधानसभा निवडणुकीकडे लक्ष केंद्रीत केले आहे. एकीकडे लोकसभेतील पराभवाचे विश्लेषण सुरु असताना विधानसभेचा आखाडा ठरवला जात आहे. बड्या नेत्याविरोधात चर्चेतील उमेदवार उतरवण्याची चाचपणी सुरु आहे. त्याचवेळी शिवसेना उबाठामधील दिग्गज नेते आदित्य ठाकरे यांना पराभूत करण्यासाठी महायुतीने तयारी सुरु केली आहे. आदित्य ठाकरे विरोधात वरळी विधानसभेतील उमेदवार ठरला आहे. वरळी मतदारसंघात आदित्य ठाकरे यांना मनसेचे नेते संदीप देशपांडे आव्हान देणार आहे. त्यासंदर्भात मनसे प्रमुख राज ठाकरे यांनी ग्रीन सिग्नल दिले आहे.

लोकसभा निवडणुकीत राज्यात मिळालेल्या विजयानंतर महाविकास आघाडीचा आत्मविश्वास वाढला आहे. महायुतीकडून पराभवाचे चिंतन होत असताना विधानसभेची रणनीती तयार केली जात आहे. लोकसभेनंतर आता राजकीय पक्षांना विधानसभा निवडणुकीचे वेध लागले आहे. महायुतीमधील राज ठाकरे यांचा मनसे पक्ष विधानसभा निवडणुकीत पूर्ण ताकदीनिशी उतरणार आहे. मुंबईतील वरळी मतदारसंघात आदित्य ठाकरे यांना मनसेचे संदीप देशपांडे आव्हान देणार आहे. राज ठाकरे यांच्याकडून संदीप देशपांडे यांना वरळी विधानसभा लढवण्यासाठी ग्रीन सिग्नल मिळाला आहे.

मनसे नेते संदीप देशपांडे यांना ग्रीन सिग्नल मिळताच त्यांची तयारी सुरु आहे. मनसेकडून वरळी विधानसभेत ठीक ठिकाणी बॅनर लावून करण्यात शक्ती प्रदर्शन करण्यात आले आहे. आदित्य ठाकरे यांना पराभूत करण्यासाठी मनसे निवडणुकीच्या सहा महिन्यांपूर्वीच तयारीला लागली आहे. लोकसभेत एकत्र असलेली महायुती विधानसभेत एकत्र असण्याची शक्यता आहे. मनसे महायुतीत २० जागांची मागणी करणार असल्याचे सांगण्यात येत आहे.